I august deltok hun i Nordisk juniormesterskap i friidrett 2016 (Nordic U20 match), og fikk der sølv på 100 og 200 meter. På 4 × 100 meter kom Norge på femteplass. I Norwegian Grand Prix-stevnet i Kristiansand satte hun personlig rekord i lengde, med 5,90 meter, og kom på andreplass i seniorklassen. Hun løp her også 200 meter, og kom på fjerdeplass. I Ungdomsmesterskapet 2016 deltok hun bare på 100 meter hekk, og fikk beste tid av alle i innledningsheatene, men stilte ikke til start i finalen.